CELEX: 62011TN0219
Language: lv
Date: 2011-04-15 00:00:00
Title: Lieta T-219/11: Prasība, kas celta 2011. gada 15. aprīlī — Otero González /ITSB — Apli-Agipa ( “AGIPA” )

2.7.2011   
            
            
               LV
            
            
               Eiropas Savienības Oficiālais Vēstnesis
            
            
               C 194/16
            
         Prasība, kas celta 2011. gada 15. aprīlī — Otero González/ITSB — Apli-Agipa (“AGIPA”)
   (Lieta T-219/11)
   2011/C 194/25
   Valoda, kādā sagatavots prasības pieteikums — spāņu
   
      Lietas dalībnieki
   
   
      Prasītājs: José Luis Otero González (Barselona, Spānija) (pārstāve — S. Correa, advokāte)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Apli-Agipa SAS (Dormans, Francija)
   
      Prasījumi
   
   Prasītāja prasījumi Vispārējai tiesai ir šādi:
   
               —
            
            
               atcelt Apelāciju otrās padomes 2011. gada 14. februāra lēmumu lietā R 0556/2010-2 attiecībā uz šādu preču daļēju apstiprināšanu: “fotogrāfijas, līmvielas kancelejas vai mājturības vajadzībām, otas, rakstāmmašīnas un kancelejas preces (izņemot mēbeles), mācību un uzskates līdzekļi (izņemot aparatūru), sintētiskie iesaiņojuma materiāli (kas nav ietverti citās klasēs), iespiedburti, klišejas”;
            
         
               —
            
            
               noraidīt Kopienas preču zīmes “AGIPA” reģistrācijas pieteikumu Nr. 5 676 721 attiecībā uz visām precēm, kas ietilpst 16. klasē;
            
         
               —
            
            
               piespriest atbildētājam atlīdzināt tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: APLI-AGIPA S.A.S.
   
   
      Attiecīgā Kopienas preču zīme: vārdiska preču zīme “AGIPA” (reģistrācijas pieteikums Nr. 5 676 721) attiecībā uz precēm, kas ietilpst 16. klasē
   
      Iebildumu procesā pretstatītās preču zīmes vai apzīmējuma īpašnieks: prasītājs
   
      Pretstatītā preču zīme vai apzīmējums: Spānijas vārdiska preču zīme “AGIPA” (Nr. 2 216 879) un Spānijas grafiska preču zīme, kas ietver vārdisku elementu “a — agipa” (Nr. 1 269 511) — abas preču zīmes ir reģistrētas attiecībā uz precēm, kas ietilpst 16.klasē
   
      Iebildumu nodaļas lēmums: daļēji apmierināt iebildumus
   
      Apelāciju padomes lēmums: daļēji apmierināt apelācijas sūdzību
   
      Izvirzītie pamati: Regulas Nr. 207/2009 8.panta 1. punkta b) apakšpunkta nepareiza piemērošana un interpretācija